বরিশাল, ১০ মে (উৎপল দাস মিলু/আমাদের বরিশাল ডটকম): অভ্যন্তরীন কোন্দলের জের ধরে বরিশালে বিএনপির কেন্দ্রীয় বিভাগীয় সহ-সাংগঠনিক সম্পাদক নজরুল ইসলাম  খান রাজনকে সোমবার রাতে প্রতিপক্ষরা এলোপাথারীভাবে কুপিয়ে গুরুতর জখম করেছে। সোমবার রাত ১০টায় কেন্দ্রীয় নেতাদের গাড়ির বহর ভোলা থেকে বরিশালে পৌছার পর চরকাউয়া ফেরিঘাটে এই ঘটনা ঘটে। গুরুতর আহত নজরুল ইসলাম খান রাজনকে প্রথমে বরিশাল শেরে-ই-বাংলা মেডিকেল কলেজ হাসপাতালের অপারেশন থিয়েটারে নেয়া হয়। এরপর চিকিৎসকের পরামর্শে উন্নত চিকিৎসার জন্য তাকে ঢাকা প্রেরন করা হয়।